QORTI CIVILI PRIM' AWLA ONOR IMĦALLEF DR FRANCESCO DEPASQUALE LL.D. LL.M. (IMLI) Seduta ta' nhar il-Ħamis Tnejn u għoxrin (22) ta' Ottubru 2020 Rikors Numru 1095/15 FDP Fl-ismijiet Vella Falzon Building Supplies Limited (C 27707) Vs Dione Vella Friggieri (ID 041187M) eżerċjenti l-kummerċ taħt l-isem 'Solergia' s-segwenti: Rat ir-rikors datat 19 ta' Novembru 2015, li permezz tiegħu s-soċjetà rikorrenti talbet Illi bejn Mejju tas-sena 2014 u Settembru tas-sena 2015, is-soċjeta' rikorrenti biegħet u kkonsenjat diversi materjali lill-intimat, Dione Vella Friggieri, in kwantu eżerċitanti l-kummerċ taħt l-isem "Solergia"; Illi l-prezz ta' dawn il-materjali dovut lis-soċjeta' rikorrenti mill-intimat huwa ta' tnejn u għoxrin elf disa' mija u sitta u sittin euro u tletin ċenteżmu (€22,966.30) u dan kif jirriżulta mir-rendikont relattiv datat 25 ta' Settembru 2015 li qiegħed jiġi anness u mmarkat bħala "Dokument VFBS"; Illi għalkemm interpellat diversi drabi sabiex iħallas l-ammont dovut, anke permezz tal-ittra uffiċjali datata 6 ta' Ottubru 2010 bin-numru 199/2015, l- intimat baqa' inadempjenti; Illi s-soċjeta' rikorrenti taf b'dawn il-fatti personalment; Għaldaqstant, għar-raġunijiet premessi kif ukoll dawk illi ser jirriżultaw waqt it-trattazzjoni tal-kawża, is-soċjeta' esponenti umilment titlob lil dina l- Onorabbli Qorti sabiex: 1. Tiddikjara u tiddeċiedi illi l-intimat, Dione Vella Friggieri, huwa debitur tas-soċjeta' rikorrenti fis-somma ta' tnejn u għoxrin elf disa' mija u sitta u sittin euro u tletin ċenteżmu (€22,966.30) oltre l-imgħax legali bl-ogħla rata permessa fil-Liġi skond il-Kodiċi tal-Kummerċ sad-data tal-pagament effettiv, rappreżentanti prezz ta' merkanzija mibjugħa u kkonsenjata lill-intimat in kwantu eżerċitanti l-kummerċ taħt l-isem "Solergia"; Konsegwentement tikkundanna lill-intimat, Dione Vella Friggieri, sabiex iħallas lis- soċjeta' rikorrenti is-somma ta' tnejn u għoxrin elf disa' mija u sitta u sittin euro u tletin ċenteżmu (€22,966.30) oltre l-imgħax legali bl-ogħla rata permessa fil-Liġi skond il-Kodiċi tal-Kummerċ sad-data tal-pagament effettiv. Bl-ispejjeż, inklużi dawk tal-ittra uffiċjali bin-numru 199/2015 ai termini tal- Artikolu 166A tal-Kap. 12 tal-Liġijiet ta' Malta u tal-mandat ta' sekwestru kawtelatorju bin-numru 1665/2015 ippreżentati fis-6 ta' Ottubru 2015 u fit-23 ta' Ottubru 2015 rispettivament kontra l-intimat li huwa minn issa nġunt għas- subizzjoni. Rat illi, fl-4 ta' Jannar 2016, l-intimat laqa' għal dak miltub billi qajjem is-segwenti difiżi: Illi fl-ewwel lok, mill-ammont mitlub mis-soċjetà attriċi għandhom jonqsu s- somma ta' EUR 74.34 u EUR 106.20 rappreżentanti credit notes li ħarġet 1- istess soċjetà attriċi bin-numri 012449 u 012448 rispettivament (kopji annessi u mmarkati Dok A u Dok B) Illi t-talbiet attriċi għandhom jiġu miċħuda stante li hija s-soċjetà attriċi li għandha tagħti lill-eċċepjent għal diversi xogħolijiet u appalti li l-istess soċjetà attriċi kienet qabbdet lill-eċċepjent jagħmel fuq erba' proġetti separati u ċioe' fl-iskola primarja tas-Siġġiewi, fil-Magħtab għand il- Wasteserve, f'dar tas-Sliema u fl-Oncology Centre li hija għad fadlilha tħallsu tagħhom is-somma ta' sitta u ġħoxrin elf erba' mija u wieħed u ħamsin Ewro u tletin ċenteżmu (EUR 26,451.30) u allura somma ogħla minn dik li s-soċjetà attriċi qiegħda titlob permezz ta' din il-kawża; Illi għaldaqstant is-somma mitluba mis-soċjetà attriċi kif imnaqqsa bl- ammont tal-imsemmija credit notes għandha tpaċi ma' ammont ekwivalenti dovut lill-eċċepjent; Illi minħabba l-kawża tas-soċjetà attriċi u in vista tal-eċċezzjonijiet l- esponent eċċepjent qed jipprevalixxi ruħu minn din il-kawża u in linea ta' rikonvenzjoni u ai termini tal-Artikolu 396(b) tal-Kap 12 ta' Liġijiet ta' Malta qiegħed jippreżenta talba rikonvenzjonali kontestwalment; Salvi eċċezzjonijiet ulterjuri permessi mil-Liġi. Rat illi l-intimat, flimkien mar-risposta tiegħu, ressaq talba rikonvenzjonali, fejn talab is-segwenti: Illi bejn is-sena 2014 u 2011 l-esponent ngħata diversi appalti mis-soċjetà rikonvenzjonata biex jagħmel xogħolijiet ta' kisi, tibjid, madum, gypsum u finishing ieħor ta' immobbli; tas-Siġġiewi, xogħolijiet Illi fil-fatt, hemm erba' proġetti separati li huma xogħolijiet fl-iskola il-Wasteserve, primarja xogħolijiet f'dar tas-Sliema u xogħolijiet fl-Oncology Centre u li tagħhom l-esponent għad is-soċjetà rikonvenzjonata; jirċievi ħlasijiet mingħand fil-Magħtab għand Illi l-esponent ilu jitlob il-ħlas ta' dan ix-xogħol lis-soċjeta' rikonvenzjonata iżda din baqgħet inadempjenti u qiegħda tagħmel minn kollox biex ixxekkel lill-esponent milli jiġbor flusu għal dan ix-xogħol kif ser jiġi ppruvat waqt it-trattazzjoni tal-kawża; Illi effettivament, is-soċjetà rikonvenzjonata għad fadlilha tħallas is-somma ta' EUR 326.13 fuq il-proġett tal-iskola primarja tas-Siġġiewi (ara statement immarkat Dok C u 3 dokumenti annessi miegħu); għad fadlilha tħallas is-somma ta' EUR 8.746.42c fuq il-proġett tal-Wasteserve Fleur-de-Lys, Birkirkara (ara statement immarkat Dok D u 5 dokumenti annessi miegħu); għad fadlilha tħallas is-somma ta' EUR 9,986.83c fuq il-proġett tad-dar ta' Sean Figallo f'TasMadliena, Is-Swieqi (ara statement immarkat Dok E u 5 dokumenti annessi miegħu); u finalment għad fadlilha tħallas is-somma ta' EUR 7,391.92c mill-ammont globali ta' EUR 12,891.92c fuq il-proġett tal- Oncology Centre (ara statement immarkata Dok F b'19-il dokument annessi miegħu); Illi għaldaqstant, is-soċjetà rikonvenzjonata b'kollox għad fadlilha tħallas lill-esponent is-somma globali ta' EUR 26,451.30c, li huma l-bilanċi li jirriżultaw mill-imsemmija erba' proġetti; Illi minkejja li s-soċjetà rikonvenzjonata taf li hija debitriċi tal-esponent, hija għaddiet biex fetħet kawża lill-esponent għall-ammont ta' EUR 22,966.30c; illi għaldaqstant l-esponent kien kostrett ukoll jippreżenta din it-talba rikonvenzjonali peress li l-ammont dovut lilu huwa superjuri għall- ammont li s-soċjetà rikonvenzjonata qiegħda titlob bil-kawża tagħha. Illi dawn il-fatti, l-esponent jafhom personalment; Għaldaqstant, tgħid is-soċjetà rikonvenzjonata għaliex m'għandhiex din 1- Onorabbli Qorti, prevja kull dikjarazzjoni xierqa u opportuna: 1. Tiddikjara u tiddeċiedi li s-soċjetà rikonvenzjonata hija debitriċi tal-esponent fir-rigward tal-bilanċi li għad fadal jitħallsu lilu fuq l-imsemmija erba' proġetti; Tillikwida l-ammont dovut lill-esponent rappreżentanti l-bilanċi dovuti lilu fuq l-imsemmija erba' proġetti fis-somma ta' sitta u għoxrin elf erba' mija u wieħed u ħamsin Ewro u tletin ċenteżmu (EUR 26,451.30); 3. Tikkundanna u tordna lis-soċjetà rikonvenzjonata tħallas lill-esponent rikonvenjent l-ammonti hekk likwidati tenut kont tat-tpaċija bejn il-krediti rispettivi tal-partijiet. Bl-ispejjeż, inklużi dawk tan-nota responsiva għall-ittra uffiċjali datata 30 ta' Ottubru 2015 bin-numru 199/15 u tal-mandati kawtelatorji u bl-imgħaxijiet bl- ogħla rata permessa mil-liġi skont il-Kodiċi tal-Kummerċ sad-data tal- pagament effettiv, kontra s-soċjetà rikonvenzjonata li r-rappreżentanti u d- diretturi tagħha huma minn issa nġunti għas-subizzjoni. Rat illi fis-27 ta' Jannar 2018, is-soċjeta' rikonvenzjonta Vella Falzon Building Supplies Limited irrispondiet għal dak mitlub billi qajjem is-segwenti difiżi: Illi-talbiet rikonvenzjonanti huma infondati fil-fatt u fid-dritt u għandhom jigu miċħuda u dan minħabba r-raġunijiet segwenti: Illi, fl-ewwel lok, ma hemm l-ebda bilanċ dovut lill-intimat rikonvenzjonant mis-soċjeta' eċċipjenti fir-rigward tax-xogħlijiet li saru fl-iskola primarja tas-Siġġiewi stante li l-prezz ta' dan ix-xogħol tħallas fl-intier tiegħu u dan kif ser jirriżulta waqt it-trattazzjoni tal-kawża; Illi, fit-tieni lok, il-bilanċ pretiż mill-intimat rikonvenzjonant fir-rigward tax- xogħlijiet li saru fuq it-tliet proġetti l-oħra u ċioe' fuq il-proġett tal- Wasteserve il-Magħtab, fuq il-proġett tad-dar ta' Sean Figallo f'TasMadliena, Is-Swieqi u fuq il-proġett tal-Oncology Centre huwa manifestament esaġerat u dan kif ser jirriżulta bl-iktar mod ampju waqt it-trattazzjoni tal-kawża; Illi għalhekk it-talbiet rikonvenzjonanti għandhom jiġu micħuda stante li huwa l-intimat rikonvenzjonant li għandu jħallas lis-soċjeta' eċċipjenti u mhux vice-versa. Illi finalment, u mingħajr preġudizzju għas-suespost, kwalsiasi ammont li jista' talvolta jiġi dikjarat minn din l-Onorabbli Qorti bħala dovut mis- soċjeta' eċċipjenti lill-intimat rikonvenzjonant għandu jpaċi mal-ammont ta' tnejn u għoxrin elf disa' mija u sitta u sittin euro u tletin ċenteżmu (€22,966.30) dovut mill-istess intimat rikonvenzjonant lis-soċjeta' eċċipjenti rappreżentanti l-prezz ta' diversi materjali mibjugħa u kkonsenjati lilu, kif spjegat iktar fid-dettall fir-rikors promotur odjern tas-soċjeta' eċċipjenti. Salv eċċezzjonijiet. Bl-ispejjeż kontra l-intimat rikonvenzjonant. Rat illi permezz ta' nota datata 21 ta' April 2016, l-intimat irriduċja t-talba rikonvenzjonali tiegħu għas-somma ta' ħamsa u għoxrin elf, tlett mija u disgħa u tmenin Euro u tletin ċenteżmu (€ 25.389.30). (fol 74) Rat ix-xhieda ta' Alexis Cassar Bonanno Palombi Corlett, rappreżentant tas-soċjeta rikorrenti, mogħtija fid-19 ta' Mejju 2016 flimkien ma' dokumentazzjoni dwar dak mitlub. Rat illi fit-3 ta' Ottubru 2013, is-soċjeta' rikorrenti ippreżentat nota fejn irriduċiet it- talba tagħha għas-somma ta' tnejn u għoxrin elf, sebgħa mija u ħamsa u tmenin Euro u sitta u sebgħin ċenteżmu (€22,785.76). (fol 93) Rat illi fil-11 ta' Ottubru 2016, il-Qorti appuntat lill-Perit Marie Louise Brydon Bonanno sabiex "jitkejjel ix-xogħol meritu tal-kawża, tistabilixxi valur ekwu fir-rigward u tisma' lill-partijiet fir-rigward". (fol 94) Rat l-affidavit ta' Dione Vella Friggieri ippreżentat fit-3 ta' Novembru 2016 flimkien ma' serje ta' dokumentazzjoni in sostenn ta' dak minnu pretiż. (fol 96) Rat id-dokumentazzjoni ulterjuri ippreżentati minn Dione Vella Friggieri fl-10 ta' Ottubru 2017. Rat id-dokumentazzjoni eżebiti mis-soċjeta' rikorrenti fil-15 ta' Marzu 2018. (fol 162) Rat is-sottomissjonijiet bil-miktub tas-soċjeta' rikorrenti u tal-intimat ippreżentati quddiem il-Perit Tekniku u inseriti fil-proċeduri odjerni fis-26 ta' Ġunju 2018 u 9 ta' Ottubru 2018 rispettivament. Rat illi fit-23 ta' Awissu 2019, gie ppreżentat ir-Rapport Peritali tal-Perit Marie Louise Brydon Bonanno illi ġie minnha maħluf fl-1 ta' Ottubru 2019. (fol 212) Rat id-domandi in eskussjoni tas-soċjeta' rikorrenti magħmula fit-3 ta' Diċembru 2019 (fol 398), illi għalihom il-Perit Tekniku rrispondiet fid-9 ta' Jannar 2020. (fol 401) Rat id-domandi in eskussjoni ta' l-intimat magħmula fit-3 ta' Diċembru 2019 (fol 399), illi għalihom l-Perit Tekniku rrispondiet fid-9 ta' Jannar 2020. (fol 403) Rat illi fil-5 ta' Frar 2020 il-kawża tħalliet għas-sottomissjonijiet finali bil-miktub. Rat is-sottomissjonijiet bil-miktub tas-soċjeta' rikorrenti ippreżentati fit-12 ta' Ġunju Rat is-sottomissjonijiet bil-miktub ta' l-intimat ippreżentati fis-7 ta' Lulju 2020. Rat illi fit-8 ta' Lulju 2020, il-kawża ġiet differita għas-sentenza. Ikkunsidrat Jirriżulta, mill-provi prodotti, illi s-soċjeta' rikorrenti hija soċjeta' illi timporta u tbiegħ materjal tal-bini kif ukoll tipprovdi servizzi bħala "turn-key" kuntrattur lill-terzi. Jirriżulta, mill-banda l-oħra, illi l-intimat jaħdem fil-qasam tal-kostruzzjoni u bini, w jagħmel xogħolijiet ta' appalt f'dana il-qasam. Jirriżulta illi s-soċjeta' rikorrenti biegħet prodotti u materjal lill-intimat kif ukoll qabbdet lill-intimat varji appalti illi hija kienu jiffurmaw minn proġetti illi huma kienu qed jiġġestixxu. Jirriżulta, mument minnhom, illi kien hemm bilanċ pretiż mis-soċjeta rikorrenti għall- merkanzija minnha pprovduta lill-intimat u mhux imħallsin filwaqt illi kien hemm bilanċ pretiż mill-intimat għal varji appalti reżi lis-soċjeta' rikorrenti u mhux imħallsa, liema bilanċi wasslu għall-diżgwid bejn il-partijiet. Jirriżulta illi, eventwalment, is-soċjeta' rikorrenti nediet il-proċeduri odjerni sabiex titħallas tal-merkanzija minnha mibjugħa filwaqt illi, sussegwentement, l-intimat intavola kontro talba għal ħlas minnu pretiż tal-appalti mogħtija lilu mis-soċjeta' rikorrenti u mhux imħallsa. Jirriżulta illi, in vista tan-natura teknika tal-fatti, l-Qorti appuntat lill-Perit Arkitett Marie Louise Brydon Bonanno sabiex tisma' x-xhieda u tirrelata dwar il-każ. Jirriżulta illi il-Perit Tekniku ppreżentat rapport dettaljat tal-pendenzi bejn il-partijiet u wasslet għall-konklużjonijiet tagħha, liema konklużjonijiet kienu soġġetti għal domandi in eskussjoni miż-żewġ partijiet ukoll. Jirriżulta illi, fir-rapport tagħha, l-Perit Tekniku indikat il-punti in kontestazzjoni kif ġej:- Illi mit-talba, kontro-talba u l-eċċezzjonijiet il-kawża hija mibnija fuq żewġ punti: It-talbiet tar-rikorrenti ossia: il-ħlas ta' €22,785.76c oltre l-imgħax legali sad-data tal- pagament effettiv minħabba prodotti mixtrija mill-konvenut minn għandha, il-kontro-talba ossia l-ħlas ta' €25,389.30 dovuta mis-soċjeta' attriċi lill-konvenut li tikkomprendi l-ħlas li l-konvenut kellu jirċievi fuq l-erba' proġetti. Illi fuq l-ewwel punt Dione Zahra eċċepixxa, fl-eċċezzjoni numru 2, li s-soċjeta' attriċi kellha tħallsu EUR26,451.30c fir-rigward tal-proġetti hemm imsemmija u eċċepixxa għaldaqstant ukoll li s-somma ridotta ta' EUR22,785.76 (li talbet is-soċjeta' attriċi) għandha tiġi paċuta (set off) mal-ammont li s-soċjeta' attriċi għandha tagħti lilu, filwaqt li s-soċjeta' attriċi tiġi li għandha tħallas lilu l-bilanc li jifdal. Illi għaldaqstant fuq punt numru 1(a) supra, l-intimat għad jikkonferma li hemm bilanċ ta' EUR22,785.76 dovut minnu lis-soċjeta' attriċi iżda din għandha tiġi paċuta bil-bilanċ dovut lilu mill-attur (punt 2 supra). Illi fuq it-tieni punt, għalkemm l-attur qed jaqbel li hemm ħlas pendenti fuq xogħol ta' appalt mogħti minnu lill-intimat, m'hemmx qbil fuq l-ammont pendenti għax skont ir- rikorrenti 'huwa manifestament esaġerat' u, skont l-attur, meta jinħadmu l-figuri, dawn juru 'li huwa l-intimat rikonvenzjonant li għandu jħallas lis-soċjeta' eċċipjenti u mhux Illi għaldaqstant il-punti elevati mill-ġbir tal-provi f'din ir-relazzjoni ser ikunu marbuta ma' punt 1(b) supra ossia mal-bilanċ tal-appalt tax-xogħlijiet li wettaq l- intimat biex konsegwentement il-bilanċ pendenti u lil min dovut dan il-bilanċ jiġi stabbilit. segwenti: Illi waqt il-ġbir tal-provi ġie ddikjarat fit-tieni seduta minn Dr. Jacques Ovbiagele is- 'kelli nikkonferma jekk s-soċjeta' rikorrenti hijiex qed tikkontesta jekk is-Sur Dione Vella Friggieri effettivament wettaqx ix-xogħol kollu inkarigat lilu jew le. F'dan ir-rigward Dr. Ovbiagele għas-soċjeta' rikorrenti jirrileva illi l-kontestazzjonijiet tas-soċjeta' rikonvenzjonata m'humiex dwar jekk Dione Vella Friggieri eżegwiex ix-xogħol inkarigat lilu jew le għalkemm hemm xogħol illi allega li għamel u li qatt ma ġie ikkuntrattat lilu mill-istess soċjeta' rikonvenzjonata'. Illi waqt ix-xhieda ġie allegat li s-soċjeta' attriċi sofriet danni minħabba l-konvenut u l- allegat dewmien u ħsarat oħra. Fin-nota tas-sottomissjonijiet tal-intimat, Dr. Obrien isostni li 'l-unika dejn li hija dehrilha li għandha tiġbor mingħand il-konvenut kien fil- fatt is-somma ta' €22,785.76c li għalihom biss fetħet il-kawża,' iżid jgħid ukoll li 'u l- anqas fl-eċċezzjonijiet li hija ressqet għall-kontro talba ma' hemm l-iċken ħjiel ta' riferenza għall-allegati danni'. Illi sew il-kwistjoni ta' jekk Dione Vella Friggieri eżegwix ix-xogħol kollu inkarigat lilu jew le kif ukoll il-kwistjoni ta' allegat danni minħabba dewmien u ħsarat, dawn m'humiex parti mit-talba tal-attur jew mill-eċċezzjonijiet tal-kontro-talba u għalhekk l-esponenti mhux ser tidħol fil-mertu ta' dawn. Jirriżulta illi, dwar il-punti in kontestazzjoni, il-Perit Tekniku, wara illi evalwat ix- xhieda u provi prodotti, għamel is-segwenti sinteżi: F'dan l-istadju jokkorri li jiġi sommarjament imfisser ix-xenarju fattwali li jsawwar din il- Dan jista' jiġi konċiżament deskritt hekk: Illi qabel l-eżekuzzjoni ta' dawn l-erba' proġetti, li huma l-iskola primarja tas-Siġġiewi, proġett tal-Magħtab, Wasteserv, proġett ta' dar residenzjali ta' Sean Figallo ġewwa tas-Sliema u l-proġett tal-Oncology, ma sar l-ebda kuntratt bejn il-'kuntrattur' (r- rikorrenti) u is-'sub-kuntrattur' (l-intimat), li hija kruċjali u l-punto di partenza qabel ma jseħħ ix-xogħol. Dan il-kuntratt huwa l-qafas ta' ftehim bejn żewġ entitajiet fejn jiġu ndirizzati punti tekniċi, punti finanzjarji u struzzjonijiet vitali bħal ma huma fuq iż- żmien biex isir il-proġett, id-data ta' meta għandu jibda, il-penali jekk ma jitlestix fi żmien stipulat fil-kuntratt u affarijiet oħra simili. Il-parti teknika hija waħda ta' importanza kbira għax fiha jiġi deskritt il-kwalita' mistenni mix-xogħol, x'tip ta' materjali għandhom jintużaw, quality assurance u affarijiet oħra simili. Illi l-parti finanzjarja hija kruċjali wkoll biex wieħed jevita diżgwid meta jsir il-kejl tax- xogħol u ċertifikazzjoni mill-perit jew min ikun qed jissorvelja x-xogħol. Dan id- dokument huwa il-Bills of Quantities (BOQ) fejn jitniżżlu l-items tax-xogħlijiet, kwantitajiet u r-rati. Ladarba ż-żewġ partijiet jaqblu fuq il-kontenut ta' dan id- dokument, dan isir l-unika dokument ta' referenza meta jkun qed jitkejjel ix-xogħol u jinħarġu l-kontijiet tal-ħlas. Illi hija prassi fix-xogħol ta' kostruzzjoni u finitura, li jekk matul l-eżitu tax-xogħol jinqala xi 'extra works' jew 'variations' dawn għandhom jiġu awtorizzati qabel ma jseħħ ix-xogħol. Dan ifisser li l-persuna li tkun qed tagħmel ix-xogħol jew rappreżentant tagħha, jitlob bil-miktub lill-klijent jew rappreżentant tiegħu biex dan jagħtih l-awtorizzazzjoni biex ikompli bix-xogħol. Jekk ix-xogħol ma jkunx awtorizzat allura l-kuntrattur li qed jagħmel ix-xogħol ma għandux dritt isaqsi għall-ħlas tiegħu. Illi dak li wassal għal din il-kawża huwa proprju minħabba n-nuqqas ta' kuntratt hekk kif deskritt f'para 1 sa 4 supra. Waqt ix-xhieda kien hemm referenza għal kuntratt minn naħa tal-attur imma dan qatt ma ġie ippreżentat. L-attur ippreżenta fl-atti dokument Dok CGZ wara li ngħalqu il-ġbir ta' provi imma dan mhux kuntratt ta' xogħol jew xi tip ta' qbil bejn il-partijiet. Illi fin-nuqqas ta' dan il-kuntratt, l-esponenti kellha tibbaża l-konklużjonijiet tagħha fuq id-dokumenti fl-atti, ix-xhieda u n-noti tas-sottomissjonijiet. Illi sew il-kwistjoni ta' jekk Dione Zahra eżegwiex ix-xogħol kollu inkarigat lilu jew le kif ukoll il-kwistjoni ta' allegat danni minħabba dewmien u ħsarat, dawn m'humiex parti mit-talba tal-attur jew mill-eċċezzjonijiet tal-kontro talba u għalhekk l-esponenti mhux ser tidħol fil-mertu ta' dan. Illi fuq dawk l-items tad-dar ta' tas-Sliema li ma kienx hemm qbil fuqhom u li huma msemmijin f'D1 (a) (fol 19) ta' din ir-relazzjoni, dan inħadem kont mill-esponenti u qed jiġi anness bħala Dok P1. L-ammont ta' dawn l-items huwa ta' €3,052.94 (inc VAT). Illi fuq il-proġett tal-Wasteserv Magħtab l-items li ma kienx hemm qbil fuqu kienu s- segwenti: a. Items relatati maż-żebgħa tal-ħitan tal-bricks (Item 2 fol. 33, item 2 u 4 fol. Illi fuq il-kwistjoni taż-żebgħa (para 9(a) supra), l-argument huwa jekk ingħatawx żewġ passati jew tlieta, għax la din tiħi stabbilita l-kwistjoni tar-rata tissolva b'mod awtomatiku peress li l-ftehim kien ta' €0.50c il-passata. Illi għalkemm ma sarx stock take ta' x'kien qed jasal fuq is-sit waqt ix-xogħlijiet, l-attur kien wissa lill-intimat biex iħalli l-bramel vojti fil-container li kien ipprovda fuq is-sit. L-intimat naqas li jagħmel dan allavolja kien fl-interess tiegħu li jagħmel hekk sew biex jaċċerta li l-ħaddiema tiegħu kienu verament qed jużaw iż-żebgħa fuq il-post u anki bħala prova tiegħu lejn il-Project Manager jew l-attur li ż-żebgħa ntużat fuq dak is-sit. Ma kien hemm l-ebda ġustifikazzjoni għalfejn din it-talba ma setgħatx tiġi segwita minn naħa tal-intimat. Għaldaqstant fl-opinjoni tal-esponenti l-kalkoli li saru mill-attur huma korretti u għandhom jiġu applikati. (f'Dok AVF1 f'Dok P3 anness). Illi l-kwantita' taż-żebgħa hekk mitluba mill-intimat f'Dok D (fol. 33-37) u Dok DZX1 (Dok P3 anness) jammontaw għal 9,538.6sqm mentri dak tal-attur f'Dok AVF1 (Dok P3 anness) jammonta għal 9274.91sqm (4366.01+020) sqm. Peress li din id-differenza ma ġietx ikkontestatata fix-xhieda jew fin-nota tas-sottomissjonijiet, l-esponenti qed taħdem il-kalkoli tagħha fuq il-kwantita ta' 9,538.6sqm hekk kif imressaq mill-intimat. Illi għalhekk l-esponenti taħdem il-valur relatat ma' 'Application only of 3 coats paint to rendered walls' b'dan il-mod: l-ammont ta' 9,538.6sqm jinqasam fi tnejn, dak fejn intuża l-primer u r-rimanenti fejn intużaw żewġ passati biss, (9138.6sqm * €1/sqm) + (400sqm*€1.5/sqm) li jirriżulta b'total ta' €11,491.54 (inc VAT). Minn din għandha titnaqqas il-valur ta' €1001(inc VAT) li huwa ż-żebgħa li ma ntużatx fuq is-sit (Dok Dan jirriżulta b'ammont ta' €10,490.54 (inc VAT). Illi skont Dok D (fol. 33-39) u Dok DZX1 (Dok P3 anness), l-ammont dovut għal item Illi hemm żball matematiku f'item 3 Dok D fol 36 għax flok ir-rata ta' €1.50 ġiet applikata r-rata ta' €1.80 u għalhekk trid titnaqqas is-somma ta' €487.5 (inc VAT) mis- somma finali rikjesta mill-intimat ta' €8,746.82 (Dok D fol. Illi fl-opinjoni tal-esponenti, fl-assenza ta' kuntratt tax-xogħol, l-awtorizzazzjoni bil- miktub tac-cherry picker kien neċessarju qabel ma ċie wżat. Skont l-attur ma kien hemm l-ebda awtorizzazzjoni mogħti minn naħa tiegħu u skont l-intimat kien bil-fomm. Għaldaqstant l-ammont ta' €306.8 (inc VAT) (Dok D fol. 35 item 5) għandu jitnaqqas mis-somma finali rikjesta mill-intimat ta' €8,746.82 (Dok D fol. 36) l-esponenti tikkonkludi mill-kalkoli tagħha li dan ġie mkejjel mal-item numru 1.3 f'Dok AVF1 (Dok P3 anness) il-kalkoli tal-attur fuq il-proġett tal- Magħtab. u jinkorpora item 1 fol. 37 ta' Dok D kif ukoll items f'Dok DZX1 (Dok P3 anness) li huma item 3 fol. Meta tgħodd dawn l-items, l-ammont jiġi 5756.34sqm mentri dak imniżżel f'dok AVF1 (Dok P3 anness) huwa 5998.65sqm li hija differenza ta' 242.2sqm li tiġi taqbel Dan ifisser li l-attur kien diġa' aċċetta dan l-ammont għax huwa imniżżel fil-kalkoli tiegħu f'Dok AVF1 (Dok P3 anness). Għaldaqstant dan l- ammont, hekk kif imniżżel f'Dok D item 2 fol. 36 għandu jiġi mħallas mill-attur. Rat illi, eventwalment, wara illi l-Perit Arkitett ħadet konjizzjoni tal-fatti kollha li imsemmija, hija wasslet għas-segwenti il-konsiderazzjonjiet fuq għamlet konklużjonijiet: Illi fuq it-talbiet tar-rikorrenti ossia: il-ħlas ta' €22,785.76c oltre l-imgħax legali sad- data tal-pagament effettiv, l-intimat jikkonferma li hemm bilanċ ta' EUR 22,785.76 dovut minnu lis-soċjeta' attriċi iżda din għandha tiġi paċuta bil-bilanċ dovut lilu mill- Illi fuq il-kontro talba tal-intimat tal-ħlas ta' €25,389.30 mis-soċjeta' attriċi lill- konvenut kellu jirċievi fuq l-erba' proġetti, dan ser jiġi evalwat għal kull proġett: a. Ammont dovut ta' EUR326. 97) għall-proġett tal-iskola primarja tas- Siġġiewi. Dan hemm qbil miż-żewġ partijiet. b. Ammont dovut ta' EUR7,391.92c għall-proġett tal-bini tal-Oncology. hemm qbil miż-żewġ partijiet. Illi fuq il-proġett tad-dar tas-Sliema, minn Dok P1 anness jirriżulta li l-items li ma hemmx qbil fuqhom, skont il-kalkoli tal-esponenti jammontaw għas-somma ta' Illi fuq il-proġett tad-dar tas-Sliema, l-istess items imniżżlin f'Dok E (fol. jammontaw għas-somma ta' €3,948.92 (inc VAT), li tfisser differenza ta' €896 (inc Illi fuq il-proġett tad-dar tas-Sliema, l-ammont ta' €896 (inc VAT) għandu jitnaqqas min dak mitlub ta' €8,924.83 (fol. 98) u għalhekk l-ammont finali dovut fuq il-proġett ta' Madliena, Is-Swieqi huwa ta' €8,029. Illi fuq il-proġett tal-Wasteserv Magħtab jirriżulta li l-items taż-żebgħa hekk kif ikkalkulata mill-esponenti jammonta għas-somma ta' €10,490.54 (inc VAT) hekk kif spjegat fil-kunsiderazzjonijiet para 13 supra. Illi fuq il-proġett tal-Wasteserv Magħtab dawn l-istess items jammontaw għas- somma ta' €17,370.82 (inc VAT), f'Dok E (fol. 38-42) u għalhekk id-differenza ta' €6880.28 għandu jitnaqqas mill-valur ta' €8,746.82 (Dok D fol. Illi fuq il-proġett tal-Wasteserv Magħtab instab żball matematiku ta' €487.5 (inc VAT) hekk kif spjegat f'para 15 supra u dan għandu jitnaqqas mill-valur ta' Illi fuq il-proġett tal-Wasteserv Magħtab l-ammont ta' €306.8 (inc VAT) (Dok D 35 item 5) dovut għall-użu ta' cherry picker għandu jitnaqqas mis-somma finali ta' €8,746.82 (Dok D fol. Illi għalhekk l-ammont finali dovut fuq il-proġett tal-Wasteserv Magħtab huwa ta' €1,072. Illi għalhekk l-ammont dovut li għandu jitħallas mill-attur lill-intimat huwa ta' €16,819. Illi l-ammont dovut li għandu jitħallas mill-intimat lill-attur huwa ta' €22,785.76. Illi tenut kont tat-tpaċija bejn il-krediti rispettivi tal-partijiet, l-intimat għandu jħallas lill-attur l-ammont ta' €5,967. Jirriżulta illi għalkemm il-partijiet, it-tnejn ikkontestaw il-konkluzjonijiet Peritali permezz ta' domandi in eskussjoni, il-Perit Teniku kkonfermat il-konklużjonijiet tagħha in toto. Jirriżulta illi, minn studju akkurat tad-dokumentazzjoni kollha pprovduti mill-partijiet kif ukoll ix-xhieda miġbura quddiem il-Perit Tekniku w is-sottomissjonijiet ta' l-abbli difensuri tal-partijiet, illi l-vertenza ta' bejn il-partijiet kienet waħda purament teknika, li għaliha pprovdiet abbilment il-Perit Tekniku mqabbda minn dina l-Qorti, w il-Qorti ma tara ebda raġuni għaliex għandha, b'xi mod, tvarja il-konklużjonijiet milħuqa mill- Perit Tekniku, għal parti deċiżorja tal-konklużjonijiet dwar min u kif għandu jħallas lil min. Jirriżulta, għalhekk, illi: a. Għal dak illi jirrigwarda t-talba tas-soċjeta' rikorrenti, is-somma ta' tnejn u għoxrin elf, sebgħa mija u ħamsa u tmenin Euro u sitta u sebgħin ċenteżmu (€22,785.76c), kif ridott mis-soċjeta' rikorrenti, hija dovuta mill-intimat lis- soċjeta' rikorrenti. b. Għal dak illi jirrigwarda t-talba tar-rikorrent, is-somma ta' sittax-il elf, tmien mija u dsatax-il Euro (€16,819) hija dovuta lill-intimat mis-soċjeta' rikorrenti, u dana għall-varji appalti mogħtija, kif ġej: i. Għall-proġett tal-iskola primarja tas-Siġġiewi l-ammont ta' tlett mija sitta u għoxrin Euro u tlettax-il ċenteżmu (€326.13) huwa dovut. Għall-proġett tal-bini tal-Oncology, l-ammont ta' sebat elef, tlett mija u wieħed u disgħin Euro u tnejn u disgħin ċenteżmu (€7,391.92c) huwa dovut. Għall-proġett ta' Il-Baħrija, Ir-Rabat (Malta)-Sliema, l-ammont ta' tmint elef, u disgħa u għoxrin Għall-proġett Tal-Wasteserv Magħtab l-ammont ta' elf, tnejn u sebgħin Konklużjoni Il-Qorti, Wara illi rat l-atti u semgħet x-xhieda, Wara illi rat ir-rapport peritali u r-risposti għad-domandi in eskussjoni, Wara illi rat is-sottomissjonijiet tal-abbli difensuri tal-partijiet illi saru bil-miktub, Tgħaddi biex tiddeċiedi l-vertenza billi: Għal dak illi jirrigwarda t-talba tas-soċjeta rikorrenti Vella Falzon Building Supplies Limited, Tastjeni milli tieħu konjizzjoni ta' l-ewwel eċċezzjoni ta' l-intimat filwaqt illi; Tiċħad it-tieni u tielet eccezzjoni, u Tilqa' t-talba tas-soċjeta kif ridotta u għalhekk; Tiddikjara lilll-intimat, Dione Vella Friggieri, debitur tas-soċjeta' rikorrenti fis-somma ta' tnejn u għoxrin elf, sebgħa mija u ħamsa u tmenin Euro u sitta u sebgħin ċenteżmu (€22,785.76c), u Tikkundanna lill-intimat Dione Vella Friggieri iħallas lis-soċjeta' rikorrenti is-somma ta' tnejn u għoxrin elf, sebgħa mija u ħamsa u tmenin Euro u sitta u sebgħin ċenteżmu (€22,785.76c), bl-imgħax mid-data tas-sentenza sad-data tal-pagament effettiv. Għal dak illi jirrigwarda t-talba rikonvenzjonali ta' l-intimat Dione Vella Friggieri: Tiċħad l-ewwel erbgħa eċċezzjonijiet tas-soċjeta' rikorrenti filwaqt illi; Tastjeni milli tieħu konjizzjoni tal-ħames talba; Tilqa' t-talba ta' l-intimat rikonvenzjonant, kif ridotta, u għalhekk; Tiddikjara lis-soċjeta' rikorrenti, Vella Falzon Building Supplies Limited, debitriċi ta' l- intimat fis-somma ta' sittax-il elf, tmien mija u dsatax-il Euro (€16,819), u dana kif aħjar deskritt aktar 'l fuq, u Tikkundanna lis-soċjeta' rikorrenti, Vella Falzon Building Supplies Limited, tħallas lill- intimat is-somma ta' sittax-il elf, tmien mija u dsatax-il Euro (€16,819) bl-imgħax mid- data tas-sentenza sad-data tal-pagament effettiv. Kull parti għandha tbagħti l-ispejjeż tagħha b'dan illi l-ispejjeż peritali għandhom jinqasmu ugwalment bejn il-partijiet. Francesco ‘Surname LL.D. LL.M. (IMLI) Kirmond Rita Abela Penza Deputat Reġistratur